
Številka: 0609-113/2025/9
Datum: …

[bookmark: _Hlk192075409][bookmark: _Hlk194642079][bookmark: _Hlk176258169]Informacijski pooblaščenec (v nadaljevanju: prekrškovni organ) izdaja po pooblaščeni uradni osebi …, državni nadzornici za varstvo osebnih podatkov, po uradni dolžnosti na podlagi drugega odstavka 51. člena in 46. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE, 5/21 – odl. US, 38/24, 100/25 – ZS-1 in 10/26; v nadaljevanju: ZP-1), 2. in 8. člena Zakona o informacijskem pooblaščencu (Uradni list RS, št. 113/05 in 51/07 – ZUstS-A, v nadaljevanju: ZInfP), v postopku o prekršku zoper pravno osebo …, matična številka: …. (v nadaljevanju: ….), zaradi prekrška po prvem odstavku 95. člena Zakona o varstvu osebnih podatkov (Uradni list RS, št. 163/22, 40/25 – ZInfV-1 in 10/26 – ZP-1L; v nadaljevanju ZVOP-2)  v povezavi z a) točko petega odstavka 83. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter razveljavitvi Direktive 95/46/ES (Splošna uredba o varstvu podatkov, v nadaljevanju: Splošna uredba), naslednjo


ODLOČBO O PREKRŠKU


Kršitelj odgovorna pravna oseba: …, matična številka: …, je  

odgovorna za prekršek
[bookmark: _Hlk154050599]                                                         po prvem odstavku 95. člena ZVOP-2
                              v povezavi z (a) točko petega odstavka 83. člena Splošne uredbe

ki ga je dne … storil … s tem, da kot odgovorna oseba pravne osebe …., pri uničenju osebnih podatkov posameznikov zaposlenih pri pravni osebi, ki so se nahajali na dokumentih v papirni obliki ni zagotovil ustrezne varnosti te obdelave, saj ni zagotovil izvajanja ustreznih  organizacijskih ukrepov skladno z določbami 32. člena Splošne uredbe, s katerimi bi preprečil nepooblaščeno razkrivanje in dostopanje do osebnih podatkov, zaradi česar sta se na dan storitve prekrška dokument …, ki je vseboval osebne podatke zaposlenega … (ime, priimek, številka zavarovane osebe, datum rojstva, naslov bivališča, podatki o delodajalcu, spol) vključno z njegovimi zdravstvenimi osebnimi podatki (…) in dokument …, ki je vseboval osebne podatke zaposlene … (ime, priimek, naziv delodajalca, datum …), nahajala med zavrženo dokumentacijo pravne osebe, ki se je povsem nezavarovana in vsakomur dostopna  nahajala odvržena … na lokaciji med …, od … naprej, …,

s čimer je kršil temeljno načelo celovitosti in zaupnosti v zvezi z obdelavo osebnih podatkov, kot je določeno v (f) točki prvega odstavka 5. člena Splošne uredbe, saj pri zgoraj navedenih obdelavah (uničenju) osebnih podatkov ni izvajal ustreznih tehničnih in organizacijskih ukrepov, s katerimi bi zagotavljal ustrezno raven varnosti obdelave osebnih podatkov zaposlenih pri pravni osebi.

… je zgoraj očitani prekršek storil s svojim dejanjem (opustitvijo) pri opravljanju dejavnosti ter v imenu in s sredstvi pravne osebe …., pri kateri je bil v času storitve prekrška pooblaščen opravljati delo …, zaradi česar pravna oseba …. za navedeni prekršek v skladu s prvim odstavkom 14. člena ZP-1 odgovarja kot odgovorna pravna oseba.

Kršiteljci odgovorni pravni osebi se zato na podlagi prvega odstavka 95. člena ZVOP-2 v povezavi z a) točko petega odstavka 83. člena Splošne uredbe in ob uporabi tretjega odstavka 52. člena ZP-1, 115. člena ZVOP-2, prvega in drugega odstavka 83. člena Splošne uredbe ter drugega odstavka 26. člena ZP-1 


za prekršek
i z r e č e

GLOBA v znesku 5.320 EUR.


Kršitelj odgovorna pravna oseba …. mora plačati globo v višini 5.320 eurov na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOVT, namen plačila: 0609-113/2025/9 globa, referenca: SI11 12157-7120010- 202662.

Kršitelj odgovorna pravna oseba …. mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v znesku 532 eurov. Sodno takso, ki je kršitelju za izrečeno globo odmerjena po tarifni številki 8111 ZST-1 mora kršitelj kot odgovorna pravna oseba plačati na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-113/2025/9 sodna taksa, referenca: SI11 12157-7120087-202663.

Kršitelj mora plačati celotni znesek izrečene globe in sodno takso v petnajstih (15) dneh po pravnomočnosti odločbe o prekršku. Po preteku roka za plačilo lahko kršitelj pri organu, pristojnem za prisilno izterjavo (Finančna uprava Republike Slovenije), zaprosi za plačilo globe in stroškov postopka (sodne takse) v obrokih. 
Če kršitelj v določenem roku globe in stroškov postopka (sodne takse) ne bo plačal, se bodo neplačana globa in stroški postopka (sodne takse) izterjali prisilno. 

PRAVNI POUK: Zoper odločbo o prekršku je dovoljena zahteva za sodno varstvo. Zahtevo je treba pisno napovedati v roku osmih dni od prejema te odločbe pri Informacijskem pooblaščencu, Dunajska cesta 22, 1000 Ljubljana, sicer se šteje, da se je upravičenec do zahteve (kršitelj, zakoniti zastopnik oziroma zagovornik) odpovedal pravici do zahteve za sodno varstvo. Napoved zahteve se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev napovedi zahteve priporočeno po pošti ali neposredno pri organu, ki je izdal odločbo. Napovedana vložitev zahteve za sodno varstvo se lahko umakne do poteka roka za vložitev napovedi te zahteve. 

Če upravičenec do zahteve za sodno varstvo v zakonskem roku vložitve te zahteve ne napove ali napoved umakne, se šteje, da se je odpovedal pravici do zahteve za sodno varstvo.

Če nihče od upravičencev do zahteve za sodno varstvo te zahteve ne napove, prekrškovni organ ne izdela odločbe o prekršku z obrazložitvijo, ampak se šteje, da je z dnem vročitve odločbe brez obrazložitve vročena končna odločba, ki z iztekom roka za napoved zahteve za sodno varstvo postane pravnomočna.

Kadar vsaj eden od upravičencev do zahteve za sodno varstvo napove vložitev te zahteve, se pisna odločba o prekršku z obrazložitvijo izdela in odpošlje najpozneje v 30 dneh po prejeti napovedi vložitve zahteve za sodno varstvo. Odločba z obrazložitvijo se v tem primeru vroči vsem upravičencem do zahteve za sodno varstvo.

Kršitelj, ki ne napove zahteve za sodno varstvo zoper odločbo o prekršku, plača polovični znesek globe v roku osmih dni po izteku roka za napoved zahteve za sodno varstvo (polovični znesek globe znaša 2.660 EUR), sicer mora plačati celoten znesek izrečene globe v roku, ki je določen v izreku te odločbe. V istem roku, ki je določen v izreku odločbe, mora plačati celoten znesek izrečene globe tudi kršitelj, ki napove zahtevo za sodno varstvo zoper odločbo, nato pa zahteve zoper odločbo z obrazložitvijo ne vloži. 
Če kršitelj plača polovično globo pred iztekom roka za napoved zahteve za sodno varstvo, zahteva za sodno varstvo zoper odločbo ni dovoljena, razen v primeru, če je moral kršitelj plačati globo pred iztekom roka za napoved zahteve v skladu z določbami ZP-1.

Pod pogoji in v skladu s predpisi, ki urejajo finančno poslovanje prekrškovnega organa, lahko kršitelj plača globo in stroške postopka tudi z negotovinskim plačilnim sredstvom.


														Pooblaščena uradna oseba:
                                                                                                                    …
					                                                     državna nadzornica za varstvo osebnih podatkov



Vročiti:
· … – z vročilnico po ZUP                                                                                                                             

